JMT ฟันกำไร Q1/58 กว่า 36.89 ลบ. เผยรายได้จากการซื้อหนี้ด้อยคุณภาพพุ่ง
JMT ฟันกำไร Q1/58 กว่า 36.89 ลบ. เติบโต 112% เผยมีรายได้จากการซื้อหนี้ด้อยคุณภาพมาบริหาร-รายได้จากการติดตามหนี้สินเพิ่มขึ้น
13 พ.ค. 2558

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 36.89 ล้านบาท หรือมีกำไรสุทธิ 0.12 บาทต่อหุ้น เพิ่มขึ้น 112% จากช่วงเดียวกันของปีก่อนที่มีกำไรสุทธิ 16.61 ล้านบาท หรือมีกำไรสุทธิ 0.06 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทมีรายได้เพิ่มขึ้น 78.83 ล้านบาท หรือเพิ่มขึ้น 89.32% สาเหตุเกิดจากรายได้จากการซื้อหนี้ด้อยคุณภาพเพิ่มขึ้น อีกทั้งรายได้จากการติดตามหนี้สิ้นและบริการอื่นเพิ่มขึ้น